cyanic-selkie/wikianc huggingface dataset:
ప్రకటన
ప్రకటన (ఆంగ్లం: Advertising) అనేది సాధారణంగా ఒక వ్యాపారాత్మక/రాజకీయ/సైద్ధాంతిక సమర్పణకి సంబంధించి వీక్షకులని ఒక చర్యని చేపట్టటానికి లేదా అప్పటికే చేపట్టిన చర్యనే కొనసాగించటానికి ఒప్పించే విపణీకరణలో భాగమైన ఒక రకమైన భావప్రకటన.
ప్రకటన అనగా ఒక సంస్థ లేదా ప్రభుత్వము, అధికారికంగా ప్రజలవద్దకు చేర్చే సమాచారం. ఏ సంస్థ అయినా ప్రజలకు తెలియజేయవలసిన విషయాన్ని కొన్ని మాధ్యమాల ద్వారా ప్రజలవద్దకు తీసుకుపోయే ప్రక్రియ ప్రకటనా ప్రక్రియ. ప్రకటన ముఖ్య ఉద్దేశం, విషయ పరిజ్ఞానాన్ని ప్రజలకు తెలియజెప్పడం. పూర్వపుకాలంలో ప్రభుత్వపరమైన, లేదా అధికారిక పరమైన విషయాలను, ప్రజలకు తెలియజేసేందుకు "దండోరా" వేయించేవారు. ఇదొక ప్రకటనా మాధ్యమం. మనం తరచూ వార్తాపత్రికల్లోనూ లేక టీవిలోను ఈ ప్రకటనలను చూస్తూ ఉంటాము.
ల్యాటిన్ లో ad vertere అనగా "ఒక వైపుకి తిరగటం". ప్రకటన వీక్షకులని తమవైపు తిప్పుకొనే ప్రయత్నం చేస్తుంది కాబట్టి ఆంగ్లంలో దీనికి Advertisment అనే పేరు వచ్చింది. సంస్థ యొక్క నమ్మకాన్ని పెంపొందించుకొనటానికి, దాని యొక్క విజయాలు ఉద్యోగుల, వాటాదారుల కంటబడటానికి కూడా ప్రకటనలని వాడుకొనవచ్చును. వార్తాపత్రికలు, వారపత్రికలు, టెలివిజన్, రేడియో, బహిరంగ ప్రదేశాలు, ఈ-మైయిల్ వంటి సాంప్రదాయిక ప్రసార మాధ్యమాలతో బాటు, బ్లాగులు, వెబ్ సైట్లు, సోషల్ నెట్వర్కింగ్ వంటి ఆధునిక ప్రసార మాధ్యమాలలో కూడా ప్రకటనల సందేశాలని మనం నిత్యం చూస్తూ ఉంటాము.
బ్రాండింగ్ (ఒక ఉత్పత్తి యొక్క పేరు లేదా చిత్రానికి వినియోగదారులలో కావలసిన లక్షణాలని ఆపాదించటం) ద్వారా వాణిజ్య ప్రకటనలు తమ ఉత్పత్తుల లేదా సేవల వినియోగాన్ని పెంపొందించేందుకు ప్రయత్నిస్తాయి. రాజకీయ పార్టీలు, ప్రత్యేక ఆసక్తి సమూహాలు, మత సంబంధ సంస్థలు, ప్రభుత్వ మంత్రాంగాలు వాణిజ్యేతర ప్రకటనదారులుగా పరిగణించవచ్చును. వాణిజ్యేతర ప్రకటనదారులు చాటింపులు, లాభాపేక్ష లేని సేవలని అందించటం ద్వారా ప్రకటనలు చేస్తూ ఉంటారు.
భారతదేశం లోని కొన్ని ప్రముఖ ప్రకటన సంస్థ (Advertising agency) లు
చరిత్ర
గోడల పై బొమ్మలని వేసి ప్రకటనలు చేయటం భారతదేశంలో క్రీ.పూ. 4000 నుండే ప్రారంభమైనది. ఆసియా, ఆఫ్రికా దక్షిణ అమెరికా లలో ఇప్పటికీ ఈ తరహా ప్రకటనలు చెలామణిలో ఉన్నాయి. చైనాలో మిఠాయిలని అమ్మటానికి పిల్లనగ్రోవులని ఊదుతూ ప్రకటనలు చేసేవారు. తర్వాత కాలంలో ఒక చతురస్రాకార కాగితం పై తాము రూపొందించే సూదులని వాడమని ప్రకటించే కాంస్య పతకం చైనాలో కనుగొనబడింది. ఐరోపాలో మధ్య యుగాలలో నిరక్షరాస్యత వలన లిఖితపూర్వక ప్రకటనలకి బదులుగా చిత్రాలు వాడబడేవి. పాదరక్షల ప్రకటనలు బూట్లతో, తిరగలి విసరే వారి ప్రకటనలు పిండి బస్తాతో, దర్జీల ప్రకటనలు దుస్తులతో, కమ్మరి ప్రకటనలు గుర్రపు లాడాలతో సూచించబడేవి.
కొన్‌స్కొవొలా
కొన్‌స్కొవొలా (Końskowola) పోలాండ్ ఆగ్నేయ భాగాన ఉన్న ఒక గ్రామం. ఇది కురో వద్ద పులావి, లుబ్లిన్‌ల మధ్య కురౌకా నది ఒడ్డున ఉంది. 2004 గణన ప్రకారం ఈ గ్రామపు జనాభా 2188. thumb|కోన్స్కోవోలా విహంగ వీక్షణం ఈ గ్రామం 14 వ శతాబ్దములో స్థాపించబడింది. అప్పుడు దీని నామం విటౌస్కా వోలా. తర్వాత కొనిన్‌స్కావోలాగా మార్పు చెంది ప్రస్తుత నామం కొన్‌స్కావోలా 19 వ శతాబ్దంలో స్థిరపడింది. 1795లో పోలాండ్ మూడవ విభజన అనంతరం దీన్ని ఆస్ట్రియా ఆక్రమించింది. 1809లో ఇది డచ్ వార్సాలో భాగమైంది. 1815లో ఇది పోలాండ్‌లో భాగమైంది. 1870లో సంభవించిన జనవరి ఉద్యమం వల్ల అధికార పత్రాలన్నీ నాశనమయ్యాయి. 1905లో జరిగిన రష్యా విప్లవం సమయంలో ఉద్యమాలు, సమ్మెలు జర్గాయి. 1918నుంచి మళ్ళీ ఇది పోలాండ్ లో భాగమైంది. రెండో ప్రపంచ యుద్ధంలో 1939, సెప్టెంబర్ 15న జర్మనీ సేనలు ఈ గ్రామాన్ని ఆక్రమించాయి. 1944లో జర్మన్లు ఈ గ్రామాన్ని కాల్చివేయాలని కూడా ప్రయత్నించారు.
ప్రకటన
చరిత్ర
భారతదేశంలోనే మొట్టమొదటి వారపత్రిక 1780లో కలకత్తాలో జేమ్స్ అగస్టస్ హికీ ఒక ఆంగ్లేయుడు నెలకొల్పాడు. శనివారాలు మాత్రమే అచ్చయ్యే ఈ పత్రిక హికీ'స్ బెంగాల్ గజెట్  పేరుతో విడుదలయ్యేది. ఈ పత్రిక అమ్ముడుపోయే ఖర్చు కంటే ముద్రణకి అయ్యే ఖర్చే ఎక్కువగా ఉండటంతో హికీకి నష్టాలేదురయ్యాయి. అప్పుడే ఆయన పత్రికలో కొంత భాగాన్ని ప్రకటనలకి వదిలివేశాడు. అప్పట్లో ప్రకటకనలు వర్గీకరణ (Classifieds) చేయబడి, కేవలం సాధారణ సందేశాలతో, ఒక ఉత్పత్తి కావాలంటే ఏ తపాలా అడ్రసుని సంప్రదించాలో తెలుపబడి ఉండేవి. ఈ నాటి క్లాసిఫైడ్ లకి కూడా ఇదే నాంది. వివిధ వ్యాధులకి అప్పట్లో వాడబడే పేటెంట్లుగల లేపనాలు, కషాయాలు ఈ పత్రికలో ప్రకటించబడేవి. తపాలా ద్వారా ఉత్పత్తులని బట్వాడా చేయించుకోవటం అదివరకే తెలిసిన, భారతదేశంలో జీవించే బ్రిటీషు వారిని, ఐరోపా జాతియులని లక్ష్యంగా చేసుకొని మద్రాసు లోని స్పెన్సర్స్ (Spencer's), కలకత్తాకి చెందిన వైట్వేస్ & లెయిడ్లా (Whiteways & Laidlaw) వంటి డిపార్ట్ మెంటల్ స్టోర్ లు, నౌకాదళ, రక్షణ దళ ప్రకటనలు కూడా ఇందులో కనబడేవి.
18వ శతాబ్దానికి ఇంగ్లాండులో ప్రకటనలు వారపత్రికలలో ముద్రితమయ్యేవి. పుస్తకాలని, ఇతర పత్రికలని ప్రకటించటంతో మొదలయ్యి రోగాల బారిన పడిన ఖండం కావటం వలన ఔషధాల ప్రకటనల వరకూ ప్రకటనా రంగం విస్తరించింది. బూటకపు ఔషధాలు కూడా ప్రకటించబడటంతో, సమస్యలని అధిగమించటానికి ప్రకటనలని నియంత్రించవలసి వచ్చింది.
19వ శతాబ్దం
థామస్ జె బారాట్ "ఆధునిక ప్రకటన పితామహుడి"గా కొనియాడబడ్డాడు. పియర్స్ సబ్బుకి ఆయన చేసిన ప్రకటనలు విపరీతమైన జనాదరణకి నోచుకొన్నవి. చూడచక్కని చిత్రాలు, వినసొంపైన ఉపశీర్షికలతో ఆయన ప్రకటన రంగాన్ని కొత్త పుంతలు తొక్కించాడు. '''Good morning. Have you used Pears' soap?' (శుభోదయం. మీరు పియర్స్ సబ్బుని వాడారా?'') అనే ఉపశీర్షిక నాటికీ, నేటికీ అదే జనాదరణతో వాడబడుతోన్నది. మధ్య తరగతికి చెందిన చిన్న పిల్లలని చక్కగా అలంకరించి వారి చిత్రాలని ప్రకటనలలో పొందు పరచటం, పియర్స్ సబ్బుని వాడేవారు గొప్పింటి ఆశయాలు కలవారని సందేశాత్మకంగా తెలపటం వంటి కిటుకులని ఉపయోగించటమే పియర్స్ సబ్బు యొక్క ప్రకటనల విజయానికి రహస్యమైనది. ఆ నాటి శాస్త్రవేత్తలని, ఇతర రంగాలలో ప్రముఖులని తన ప్రకటనలని బలపరిచేందుకు వినియోగించుకొన్నాడు. ఇంతటి విజయవంతమైన ప్రకటనలని రూపొందించిన బారాట్ పద్ధతులు -
అందుకే కాబోలు 1907 లో ఆయన ఈ విధంగా వ్యాఖ్యానించారు. '''అభిరుచులు మారుతూ ఉంటాయి, ఫ్యాషన్ లు మారుతూ ఉంటాయి, వాటితో బాటు ప్రకటనదారు కూడా మారుతూ ఉండాలి. పాతతరపు ఆలోచనా పద్ధతులు ఈ తరానికి పని చేయవు, పాత చింతకాయ పచ్చడిలా అనిపిస్తాయి, వాటి వలన లాభమూ ఉండదు. ఈ నాటి ఆలోచన పాత తరపు ఆలోచన కంటే మెరుగైనది అని కాదు గానీ, ఇది కొత్తగా ఉంటుంది - ఇప్పటి నాడిని పడుతుంది. '''
భారతదేశం
19వ శతాబ్దానికి గానీ భారతదేశంలో వినియోగదారులని ఆకర్షించటానికి సరియైన పత్రిక ద్వారా సరియైన పాఠకులకి ఎంచుకోవాలని, ప్రకటనలకి ఆకర్షణీయమైన కాపీ అవసరమని ఎవరూ గుర్తించలేకపోయారు. భారతదేశపు మొట్టమొదటి ప్రకటన సంస్థ బి. దత్తారాం'స్ లాభాల పట్టటంతో 1920 కల్లా గుజరాత్ అడ్వర్టైజింగ్, విదేశీ సంస్థలైన ఆల్లీడ్ అడ్వర్టైజింగ్, ఎల్. ఏ. స్ట్రోనాచ్, డి. జె. కైమర్ లు స్థాపించబడ్డాయి. 1926 లో జనరల్ మోటార్స్ ప్రకటనల కొరకు మొదటి బహుళ జాతీయ ప్రకటన సంస్థ జె వాల్టర్ థాంప్సన్ స్థాపించబడింది. ఎల్. ఏ. స్ట్రోనాచ్ ని నార్విక్సన్ అడ్వర్టైజింగ్ సొంతం చేసుకోగా, కీమర్ ని బెన్సన్ కైవసం చేసుకొని బోమాస్ గా మారినది. చివరకు ఇదే ఒగిల్వీ అండ్ మాథర్ గా అవతరించింది. లీవర్ తన ఉత్పత్తులని ప్రకటించటానికి సొంత ప్రకటన సంస్థ లింటాస్ (Lever's International Advertising Service) ని స్థాపించింది.
విదేశీ బ్రాండ్ లైన లక్స్, పియర్స్ సబ్బులు మొట్టమొదట భారతదేశంలో స్థానీకరించబడినవి. సినీ తారల సబ్బుగా ముద్ర వేయబడ్డ లక్స్ సబ్బు 1941 లో లీలా చిట్నిస్ ని తమ ప్రకటనలో మాడల్ గా వినియోగించుకొన్నది. ఈ నాటికి కూడా లక్స్ ని వినియోగదారులు సినీ తారల సబ్బుగానే చూడటంలో వారిపై ప్రకటనల ప్రభావం ఎంతగా ఉందో తెలియజేస్తుంది. లింటాస్ వనస్పతికి చేసిన డాల్డా  బ్రాండింగ్ ప్రకటనల చరిత్రలోనే చిరస్మరణీయమైనది. ఒక వ్యానులో అందరికీ కనబడేంత పెద్ద డాల్డా క్యానుని ఉంచి బొంబాయి, కలకత్తా, మద్రాసు, ఢిల్లీ వంటి ప్రధాన నగరాలలో చక్కర్లు కొట్టించారు. పసుపుపచ్చని క్యాను పై ఆకుపచ్చ రంగులో తాటి చెట్టు యొక్క బొమ్మ భారతీయుని హృదయాంతరాలలో నాటుకు పోయింది. వనస్పతి అంటే డాల్డా నే అనేంతగా దేశ ప్రజలలో ఇమిడి పోయింది. (ఇప్పటికీ వనస్పతి అంటే తెలియని వారు, డాల్డా అని చెబితేనే అర్థం అయ్యేవారు లేకపోలేదు. ఇదే శైలి ఫోటోకాపీ, జిరాక్స్ బ్రాండ్ లో గమనించవచ్చును.)
అటు తర్వాత ప్రసార మాధ్యమాలలో విప్లవాలు తెచ్చిన రేడియో, టీవీ, ఇంటర్నెట్ లలో కూడా ప్రకటనలు చోటు చేసుకొన్నాయి.
80వ దశకంలో రేడియోలో చార్మినార్ సిమెంటు రేకుల  ప్రకటనలో ఇద్దరి సంభాషణ:
90వ దశకంలో కేబుల్ టీవీ వచ్చేవరకు, యావత్ భారత్ దేశం వీక్షించే ఏకైక ఛానెల్, దూరదర్శన్. ప్రతి బుధవారం ప్రసారమయ్యే హిందీ చిత్రగీతాల కార్యక్రమమైన చిత్రహార్, ప్రతి శనివారం సాయంత్రం ఒక హిందీ చిత్రం, ప్రతి ఆదివారం ప్రొద్దుటే వచ్చే రామాయణ, మహాభారతాలు, సాయంత్రం ఏ ప్రాంతానికి ఆ ప్రాంతం ప్రసారం చేసే ప్రాంతీయ భాషా చలనచిత్రాల కొరకు మొత్తం దేశం ఎదురు చూసేవారు. ఈ కార్యక్రమాల ముందు, మధ్యలో, తర్వాత ప్రకటనలు చొప్పించబడేవి. కొన్ని ప్రకటనలు ఇప్పటికీ గుర్తుండిపోయేలా ఉండేవి.
స్వతంత్ర భారతంలో ప్రకటన కాలావధులని నాలుగుగా విభజించవచ్చునని విల్లియం మాజెరెల్లా అనే నృశాస్త్రవేత్త పేర్కొన్నాడు.
ప్రకటనలలో రకాలు
ప్రకటనలను మూడు రకాలుగా విభజించ వచ్చును. అవి
వ్యాపార ప్రకటనలు
వీటి యొక్క ముఖ్య ఉద్దేశం వినియోగదారులను ఆకట్టుకోవడం. వ్యాపార ప్రకటనలను ప్రసారం చేయుటకు మీడియా ఎంతో సహకరిస్తుంది. ఉదాహరణ: సబ్బులు, చాక్లెట్లు ప్రకటనల వంటివి.
ప్రభుత్వ ప్రకటనలు
ప్రజలకు కావలసిన సమాచారమును అందించుటకు ఇవి ఎంతో ఉపయోగపడతాయి. భారతదేశంలో ప్రభుత్వ ప్రకటనలకి ప్రముఖ వార్తాపత్రికలు, టీవీ అద్భుతమైన వేదికలయ్యాయి. టీవీలో ప్రసారమైన కొన్ని ప్రభుత్వ ప్రకటనలు. ఉదా:
ఇతర ప్రకటనలు
ఇటు వ్యాపార వర్గం నుండి గాని, అటు ప్రభుత్వం నుండి కాకుండా స్వచ్ఛంద సంస్థలు, వ్యక్తులు ప్రచురించే ప్రకటనలను ఈ వర్గం కిందకు చేర్చవచ్చు. ఎవరైనా పెద్ద మనిషి విదేశయానానికి వెళ్తున్నప్పుడుగాని, తిరిగి వస్తున్నాప్పుడుగాని, లేదా షష్టిపూర్తి, జన్మ దినం వేడుకలకు గాని వ్యక్తిగత ప్రకటనలు వెలువడటం మనం చూస్తుంటాము. అలాగే స్వచ్ఛంద సంస్థలు, రక్త దానం గురించి, కన్ను దానం గురించి, కంటి బాంకు గురించి, సమాజంలోని సాంఘిక దురాచారాలకు వ్యతిరేకంగాను ప్రకటనలు ఇస్తూ ఉంటాయి.
వ్యక్తిగత ప్రకటనలు
స్వచ్ఛంద సంస్థల ప్రకటనలు
న్యాయస్థానాల ప్రకటనలు న్యాయ స్థానాలు ప్రభుత్వంలో విభాగాలైనప్పటికికీ, వీరు ఇచ్చే ప్రకటనలు ప్రభుత్వ ప్రకటనల కిందికి రావు. వివాదంలో ఉన్న ఆస్తుల గురించి, ఆస్తుల అమ్మకం, వేలం గురించి, తెరిగొచ్చిన కోర్టు సమన్ల గురించిన ప్రకటనలు, న్యాయస్థానాలు వార్తా పత్రికలలో ప్రకటిస్తాయి.
బ్యాంకుల ప్రకటనలు న్యాయ స్థానాల లాగానే, బాంకులు కూడా కొన్ని ప్రకటనలు ఇస్తూ ఉంటాయి. తమకు తనఖా పెట్టబడి, ఋణం తీర్చని కారణాన, తాము స్వాధీన పరుచుకున్న ఆస్తుల గురించి, కనపడకుండా పోయిన ఋణగ్రస్తుల గురించి, న్యాయస్థానంలో వ్యాజ్యం వెయ్యబొయ్యే ముందు, ఇంకా అనేక ఇటువంటి సందర్భాలలో ప్రకటనలు ఇస్తూ ఉంటాయి. బాంకులు తమ ఋణ లావాదేవీలు, వాటిలో వచ్చే వివాదాలు/వ్యాజ్యాల గురించిన ప్రకటనలు ఇతర ప్రకటనలకింద వస్తాయి. ఇవే బ్యాంకులు, వారి డిపాజిట్ పథకాలు, వారి ఋణ పథకాలగురించి ప్రకటనలు ఇస్తే అవి వ్యాపార ప్రకటనలు అవుతాయి.
పాశ్చాత్య దేశాలలో ప్రకటనలు
భారతదేశంలోని సంఘసంస్కృతుల వలన, ఇక్కడి ప్రకటనలు ఒక మోస్తరుగా ఉన్ననూ, పాశ్చాత్య దేశాలలో ప్రకటనలలో మాత్రం విచ్ఛలవిడితనం పాళ్ళు ఎక్కువే. ఈ విచ్ఛలవిడితనమే అక్కడి ప్రకటనా రంగాన్ని అనేక విమర్శల వైపు నడిపించినదనటంలో అతిశయోక్తి లేదు. కండోం వంటి లైంగిక ఉత్పత్తులని ప్రకటించటానికి భారత్ లోని ప్రకటన సంస్థలు ఎంతగానో ఆలోచించి, శృంగారం పాళ్ళు మోతాదు మించకుండా జాగ్రత్తపడి అందరికీ ఆమోదయోగ్యమైన ప్రకటనలతో వాటి వినియోగాన్ని పెంచటంలో సఫలీకృతులయ్యారు. అయితే పాశ్చాత్య దేశాలలో స్నానపు సబ్బు, పర్ఫ్యూం, జీన్స్ లేదా పత్రికల వంటి సాధారణ ఉత్పత్తులకి కూడా అనవసర లైంగికతని వినియోగించిన సందర్భాలు కోకొల్లలు. ఒక్కోమారు ఈ లైంగికత శృతి మించి అశ్లీలతగా అవతరించింది. వినియోగదారుని అవసరాలు గుర్తించి వారికి సరియైన ఉత్పత్తి/సేవలని సూచించవలసిన ప్రకటనలు, అక్కడి భావప్రకటన స్వేచ్ఛని దుర్వినియోగపరచి లైంగికత/అశ్లీలలత మధ్య ఉన్న సన్నని గీతని చెరిపివేయటం, వినియోగదారుని మానసిక బలహీనతలని కూడా ప్రకటనలలోకి చొప్పించటం మూలాన అక్కడి ప్రజాసంఘాలు వీటిని గుర్తించి ప్రకటన రంగం పై తీవ్రమైన వ్యతిరేకతని సృష్టించారు. స్త్రీ-పురుషుల అర్థనగ్న/నగ్న చిత్రాలని ఒక్కోమారు విడివిడిగా, ఒక్కోమారు ఇరువురినీ కలిపి ప్రదర్శించటం, స్వలింగ సంపర్కుల, అసాధారణ శృంగార పోకడలని చిత్రించటం వంటివి చేశారు. ఇది ఎంతవరకు సబబు అనేది నిర్థారించటం కష్టతరమే. పాశ్చాత్య దేశాలలో ప్రకటన రంగం నిత్యం భావవ్యక్తీకరణ స్వేఛ్ఛకి, ప్రకటనల విపరీత పోకడలకి మధ్య ఊగిసలాడుతూ ఉంటుంది.
భారతదేశంలో విమర్శలకు గురైన ప్రకటనలు
హాస్యానికై కిట్ప్లై తాము రూపొందించిన వాణిజ్య ప్రకటనలో శోభనం నాడు కిర్రుమంచాన్ని వేసినందుకు వధువు వరుణ్ణి చెంపదెబ్బ కొట్టటం సేవ్ ఇండియా ఫ్యామిలీ ఫౌండేషన్  విమర్శించింది. కారణాలను ఈ విధంగా పేర్కొన్నది:
ఈ ఫౌండేషన్ వ్యవస్థాపకుడు - ''There is a big hue and cry if a wife is hurt by her husband, but a blind eye is turned when there’s a public display of a wife hitting her husband. Any sort of violence between the spouses is considered illegal and termed as domestic violence or gender violence across the world. Depicting violence on national TV is unacceptable.'' (భర్త చే భార్య హింసించబడ్డదని తెలిస్తే లబోదిబోమని కొట్టుకొనే వారు, అదే భార్య చే భర్త హింసించబడినట్లు కంటికెదురుగా కనబడుతున్నా చూసీ చూడనట్లు వెళ్ళిపోతారు. జీవిత భాగస్వాముల మధ్య ఏ రకమైన హింస అయినా గృహ హింస గానే ప్రపంచవ్యాప్తంగా పరిగణించబడుతోంది. యావద్దేశం వీక్షించే టీవీ లో హింస ఆమోదయోగ్యం కాదు.) - అని తెలిపారు.
కొన్ని స్త్రీ సంఘాలు కూడా ఈ వాదనను సమర్థించాయి.
ఇలాగే పాండ్స్, ఐసీఐసీఐ ప్రూడెన్షియల్ ప్రకటనలు కూడా వివాదాస్పదమయ్యాయి. చెన్నయ్ కు చెందిన ఇందియా కుడుంబ పాదుగాప్పు ఇయాకం కు చెందిన సురేష్ రాం - The Ponds ad terms husbands as wife beaters and the ICICI ad portrays verbal and economical abuse against men. (పాండ్స్ ప్రకటన భర్తలనందరినీ భార్యను కొట్టేవారిగా, ఐసీఐసీఐ ప్రకటన పురుషు దూషణను, పురుషులను ఆర్థికపరంగా దుర్వినియోగపరిచే విధానాన్ని ప్రోత్సహించే విధంగా ఉన్నవి.) - అని తెలిపారు.
మాధ్యమాలు
మారుతున్న కాలంతో బాటు ప్రసార మాధ్యమాలు మారుతూ వచ్చాయి. ప్రసార మాధ్యమాలకి అనుగుణంగా ప్రకటన చేసే విధానాలు కూడా మారుతూ వచ్చాయి.
ఉదా:
ప్రకటనల వల్ల దుష్ఫలితాలు
ప్రకటనలు ఎక్కడ ఉండవచ్చు, ఎంత మేరకు ఉండవచ్చు వంటి అనేక విషయాల పై చర్చ పాశ్చాత్య దేశాలలో చాలా పెద్ద చర్చలే జరిగాయి.
ప్రకటనా కాలుష్యం
ప్రకటనలు ప్రత్యక్షంగా, పరోక్షంగా ధ్వని/దృశ్య కాలుష్యాలని పెంచుతాయి అనే వాదన ఉంది. ప్రకటనలు ఖాళీ స్థలాలని ఆక్రమించటం వలన, వ్యక్తిగత పరిధిని ముట్టడించటం వలన చాలా మంది ప్రజలు ప్రకటనలపై విసుగు పడే అవకాశం ఉంది. ప్రస్తుత ప్రపంచంలో ప్రకటన లేని ప్రదేశం లేదంటే అతిశయోక్తి లేదేమో. పాఠశాలలు, కళాశాలలు, విశ్వవిద్యాలయాలు, బస్ స్టేషన్లు, రైల్వే స్టేషన్లు, విమానాశ్రయాలు, కార్యాలయాలు, ఆసుపత్రులు, సినిమా హాళ్ళు, అమ్యూజ్ మెంట్ పార్కులు, షాపింగ్ మాల్ లు, ATM లు, వంతెనలు, చివరకు చెత్త డబ్బాలు, మరుగుదొడ్ల పై కూడా ప్రకటనలు ఉన్నాయి.
ఆంధ్రప్రదేశ్ శాసనమండలి అధ్యక్షులు
ఆంధ్రప్రదేశ్ శాసనమండలి అధ్యక్షులు
ఉపాధ్యక్షులు
శాసనమండలి అధ్యక్షులు
స్వీడన్‌లో హిందూమతం
thumb| [[దేవనాగరి|దేవనాగరిలో "ఓం" గుర్తు]] హిందూ మతం స్వీడన్‌లో 0.3% జనాభా లేదా 30,000 మంది ప్రజలు ఆచరించే మైనారిటీ మతం. హిందూమతం ప్రధానంగా భారతీయ మూలాలున్నవారు, ప్రవాస భారతీయులు ఆచరిస్తారు. వారిలోనూ అత్యధికులు పంజాబీలు, బెంగాలీలు, గుజరాతీలు, తెలుగు వారు, తమిళులు, కన్నడిగులు.
చరిత్ర
1950లలో స్వీడన్ వెళ్లిన కొందరు భారతీయ విద్యార్థులు అక్కడే స్థిరపడ్డారు. 1970లలో ఉగాండా నుండి భారతీయుల ప్రవాహం మరొకటి వచ్చింది. కొంతమంది భారతీయులు 1984 తర్వాత రాజకీయ ఆశ్రయం పొందారు. ఇక్కడి భారతీయ సమాజం సాంస్కృతికంగా చాలా చురుకుగా ఉంటుంది. వివిధ సంఘాలు సాంస్కృతిక కార్యక్రమాలను నిర్వహిస్తాయి. జాతీయ దినోత్సవాలను నిర్వహిస్తాయి.
శ్రీలంక నుండి వచ్చిన తమిళ హిందూ శరణార్థులు, బంగ్లాదేశ్ నుండి వచ్చిన హిందూ శరణార్థులు కూడా స్వీడన్‌లో ఉన్నారు. 2008లో స్వీడన్ వలస విధాన సంస్కరణ తర్వాత, ఇక్కడికి కార్మికుల సరఫరా చెయ్యడంలో భారతదేశం ప్రముఖ దేశంగా మారింది. వీరిలో ఎక్కువ మంది కంప్యూటర్ నిపుణులు.
జనాభా వివరాలు
2005లో హిందువులు 7,000 నుండి 10,000 వరకు ఉన్నారు. 10,000 మంది హిందువులలో 2,000 మంది తమిళ మూలాలు, 1,500 మంది బెంగాలీ మూలాలు కలిగినవారు.
స్వీడన్‌లోని హిందూ సంస్థలు
హిందూ ఫోరమ్ స్వీడన్ (HFS) స్వీడన్‌లోని ప్రధాన హిందూ సంఘం. HFS అనేది హిందూ ఫోరమ్ యూరప్ (HFE) ఛత్రఛాయలో ఉన్న సంస్థ. 2018లో ఈ సంస్థ, దీపావళిని స్వీడన్‌లోని హిందువులు, స్వీడిష్ రాజకీయ నాయకులు, మతాంతర ప్రతినిధులతో కలిసి జరుపుకుంది. ఇతర హిందూ సంఘాలు:
స్వీడన్‌లో ఇంటర్నేషనల్ సొసైటీ ఫర్ కృష్ణ కాన్షియస్‌నెస్
ఇంటర్నేషనల్ సొసైటీ ఫర్ కృష్ణ కాన్షియస్‌నెస్ ఉద్యమానికి మూలాలు హిందూ మతంలో ఉన్నాయి.
ఈ ఉద్యమం స్వీడన్‌లో కింది ప్రదేశాల నుండి పనిచేస్తోంది. thumb| కోర్స్నాస్ గార్డ్, ప్రధాన భవనం 2014.
మూలాలు
వర్గం:దేశాల వారీగా హిందూమతం వర్గం:స్వీడన్
కరాచీ బేకరి
కరాచీ బేకరీ, తెలంగాణ రాష్ట్ర రాజధాని హైదరాబాదు లో ఉన్న బేకరి. దీని ప్రధాన స్టోర్ మొజాంజాహి మార్కెట్ సమీపంలో ఉంది. దీనిని శ్రీ ఖాన్ చంద్ రామ్నాని స్థాపించాడు. హైదరాబాదులోని పేరొందిన బేకరీలలో ఇదీ ఒకటి. ఇందులో ఫ్రూట్ బిస్కెట్లు, దిల్ కుష్, ప్లం కేకులు మొదలైనవి లభిస్తాయి. ప్రస్తుతం హైదరాబాదు, బెంగుళూరు, చెన్నై, ముంబై, ఢిల్లీ మొదలైన ఐదు నగరాలలో కరాచీ బేకరీ ఉంది. మధ్య ప్రాచ్యం, యుకె, యుఎస్ఏ లలో నివసిస్తున్న ప్రవాస భారతీయుల వారికోసం ఉత్పత్తులు ఎగుమతులు చేయబడుతున్నాయి.
చరిత్ర
1947లో భారత విభజన జరిగినప్పుడు కరాచీ ప్రాంతం నుండి హైదరాబాదు కు వచ్చిన సింధీ వలసదారుడు ఖాన్ చంద్ రామ్నాని ఈ బేకరీని స్థాపించాడు. 1953లో మొజాంజాహి మార్కెట్ లోని సీనా బేకరీ పక్కన హైదరాబాదులోని మొదటి కరాచీ బేకరీ ప్రారంభమయింది. హైదరాబాదు నగరంలోనే 23 శాఖలు ఉన్నాయి.
బయటి లింకులు
వర్గం:1953 స్థాపితాలు వర్గం:హైదరాబాదు
సమాజసేవ
ధనవంతుడు వెయ్యి రూపాయలు ఖర్చు పెడితే వచ్చే పుణ్యఫలం, పేదవాడు పుణ్యకార్యం కోసం ఒక్క రూపాయి ఖర్చు పెట్టినా దక్కే పుణ్యఫలం సమానంగానే ఉంటుంది. ధనవంతుడు ఒక నగరాన్ని దానం చేసినా పేదవాడు ఒక మూర భూమిని దానం చేసినా ఇద్దరికీ సమానమైన పుణ్యఫలమే లభిస్తుంది. అలాగే ధనవంతుడు చెరువును నిర్మించినా, పేదవాడు చిన్న బావిని తవ్వించినా ఒకే పుణ్యం కలుగుతుంది. దారిన పోయే బాటసారుల కోసం లేదంటే ఇతర ప్రాణులకు నీడనిచ్చేలా ఉండేందుకు సత్రాలను, ఆశ్రమాలను నిర్మించిన వాడు మూడు తరాల వరకూ బ్రహ్మలోకార్హతను పొందుతాడు. ఆ ఆశ్రమాల వద్ద పెంచిన చెట్ల నీడలలో ఒక ఆవు కానీ, ఒక పేద పండితుడు కానీ అరక్షణం విశ్రాంతి తీసుకొన్నా చాలు అవి నిర్మించిన వ్యక్తి దేహాంతంలో స్వర్గాన్ని పొందుతాడు. ఆరామం, చెరువు, గ్రామం లాంటి వాటిని నిర్మించిన వారు శ్రీహరితో సమానంగా పూజలందుకొనేంత పుణ్యఫలాన్ని పొందుతారు. ప్రజలకు ఉపకరించేందుకు పూలతోటను ఏర్పాటు చేసిన వారు ఆ తోటలోని చెట్ల ఆకులు, పండ్ల సంఖ్యతో సమానమైనంత కాలం పాటు స్వర్గంలో ఉండగలుగుతారు. అలాంటి పూలతోను శుభ్రం చేస్తూ చెట్లకు పాదులు చేసిన వారు, ఆ తోటకు చుట్టూ గోడను నిర్మించిన వారు డెభ్బై ఒక్క యుగాల పాటు బ్రహ్మలోకంలో నివసిస్తారు. నీడనిచ్చే మొక్కను నాటిన వారు ఏడుకోట్ల తరాల వరకు తన తల్లి, తండ్రి వైపున ఉండేవారందరూ నూరు కల్పాల పాటు నారాయణ లోకంలో ఉండేందుకు తగినంత పుణ్యఫలాన్ని సంపాదించుకొంటారు. చారెడు నీళ్లు పాదులో పోసినా సూర్యచంద్రులున్నంత వరకూ విష్ణువుతో ఉండే పుణ్యం లభిస్తుంది.
వర్గం:సమాజం వర్గం:పురాణాలు
లంక డిసిల్వా
సమ్జీవ కుమార లంక డిసిల్వా శ్రీలంకకు చెందిన ఒక క్రికెట్ క్రీడాకారుడు. 1975 జూలై 29 న శ్రీలంక లోని కురునెగలలో జన్మించాడు. శ్రీలంక తరపున 1977 లో 3 టెస్టు మ్యాచులు, 11 వన్డేలు ఆడాడు. వర్గం:1975 జననాలు వర్గం:శ్రీలంక క్రీడాకారులు వర్గం:శ్రీలంక క్రికెట్ క్రీడాకారులు వర్గం:శ్రీలంక టెస్ట్ క్రికెట్ క్రీడాకారులు వర్గం:శ్రీలంక వన్డే క్రికెట్ క్రీడాకారులు వర్గం:జీవిస్తున్న ప్రజలు
ఉపుల్ చందన
ఉమహిలియ దురగె ఉపుల్ చందన (జ. 1972 మే 7) (ఉపుల్ చందన గా సుపరిచితుడు) శ్రీలంక క్రికెట్ క్రీడాకారుడు. అతను ప్రత్యేకంగా లెగ్ స్పిన్ బౌలర్, అత్యుత్తమ ఫీల్డర్ కూడా. అతను 1996 క్రికెట్ ప్రపంచ కప్ విజయం సాధించిన జట్టులో కీలక సభ్యుడు.
జీవిత విశేషాలు
2009 ఆగస్టు 6 న, చందన కొలంబోలో 'చందనా స్పోర్ట్స్'  అనే కొత్త క్రీడా దుకాణాన్ని ప్రారంభించాడు. అది నుగేగోడలోని విజేరామ ప్రాంతంలో ఉంది. గల్లేలోని మహీంద కాలేజీలో యుక్తవయసులో ఉపుల్ చందన తన క్రికెట్ వృత్తిని ప్రారంభించాడు.
దేశీయ క్రికెట్ కెరీర్
చందన దేశీయ క్రికెట్ ను ఇంగ్లాండులో గౌసెస్టెర్‌షైర్ కంట్రీ క్రికెట్ క్లబ్ కొరకు ఆడాడు. అతను శ్రీలంకలో నాండెస్క్రిప్ట్స్ కు ప్రాతినిధ్యం వహించాడు.
కోల్‌కతా టైగర్స్, ఐసిఎల్ వరల్డ్ ఎలెవన్ తరఫున ఆడుతున్న చందన ఇండియన్ క్రికెట్ లీగ్‌లో చేరాడు. అతను మరో నలుగురు శ్రీలంక క్రికెటర్లతో సహా నిషేధించబడ్డాడు. కాని 2009 లో ఈ నిషేధ నిర్ణయం ఎత్తివేయబడింది.
అంతర్జాతీయ కెరీర్
1994 లో 21 ఏళ్ళ వయసులో వన్డేలో అరంగేట్రం చేసినప్పటికీ, చందన టెస్ట్ జట్టులో చేరేందుకు ఐదేళ్లు వేచి ఉండాల్సి వచ్చింది. అతనికి మార్చి 1999 లో పాకిస్థాన్‌తో జరిగిన ఆసియా టెస్ట్ ఛాంపియన్‌షిప్ ఫైనల్‌లో అవకాశం వచ్చింది. తొలి ఇన్నింగ్స్‌లో చందన 47.5 ఓవర్లు విసిరి 179 వికెట్లకు 6 పరుగులు చేశాడు.
తరువాతి సంవత్సరాల్లో అతను శ్రీలంక తరఫున అప్పుడప్పుడు కనిపించాడు. 2002 లో కెన్యాతో అనధికారిక టెస్ట్ సిరీస్ ఆడినప్పుడు అతను శ్రీలంక A కెప్టెన్‌గా ఎంపికయ్యాడు. అప్పుడు చందన బ్యాటింగ్, బౌలింగ్ సగటులలో అగ్రస్థానంలో ఉన్నాడు. ఇది 2003 లో తిరిగి జట్టులోకి రావడానికి అతనికి సహాయపడింది. బ్రిడ్జ్‌టౌన్‌లో వెస్టిండీస్‌తో జరిగిన మ్యాచ్-విన్నింగ్ ఇన్నింగ్స్ తరువాత, 313 పరుగుల తేడాతో విజయం సాధించిన తరువాత జట్టులో అతని స్థానం 5కు చేరుకుంది. 6 సిక్సర్లతో కేవలం 71 బంతుల్లో 89 పరుగులు చేశాడు. అప్పటి నుండి అతను తరువాతి సంవత్సరాలలో వన్డే జట్టులో సాధారణ ఆటగాడు.
ముత్తయ్య మురళీధరన్ 2004 ఆస్ట్రేలియా పర్యటన నుండి వైదొలిగినప్పుడు, చందన ప్రధాన స్పిన్ బౌలర్‌గా టెస్ట్ జట్టులోకి వచ్చాడు. కైర్న్స్‌లోని కాజలి స్టేడియంలో జరిగిన 2 వ టెస్టులో అతను పది వికెట్లు పడగొట్టాడు. ఇప్పటి వరకు (ఆగస్టు 2016) ఆస్ట్రేలియాలో జరిగిన టెస్ట్ మ్యాచ్‌లో పది వికెట్లు తీసిన ఏకైక శ్రీలంక బౌలర్ గా నిలిచాడు.శ్రీలంక (92) తరఫున 9 వ స్థానంలో బ్యాటింగ్ చేస్తున్నప్పుడు అత్యల్ టెస్ట్ స్కోరు సాధించిన రికార్డు ఉపుల్ చందనకు ఉంది.
బంగ్లాదేశ్ పర్యటన తర్వాత చందనా అక్టోబర్ 15, 2007 న అంతర్జాతీయ క్రికెట్ నుంచి రిటైర్ అయ్యాడు.
బాహ్య లంకెలు
వర్గం:1972 జననాలు వర్గం:శ్రీలంక క్రీడాకారులు వర్గం:శ్రీలంక క్రికెట్ క్రీడాకారులు వర్గం:శ్రీలంక టెస్ట్ క్రికెట్ క్రీడాకారులు వర్గం:శ్రీలంక వన్డే క్రికెట్ క్రీడాకారులు వర్గం:జీవిస్తున్న ప్రజలు
దక్షిణామూర్తి
thumbnail|దక్షిణామూర్తి
దక్షిణామూర్తి పరమశివుని జ్ఞానగురువు అవతారం. ఇతర గురువులు మాటలతో శిష్యులకు బోధిస్తారు. కానీ దక్షిణామూర్తి మౌనం గానే ఉండి శిష్యులకు కలిగే సందేహాలు నివారిస్తాడు.
బ్రహ్మదేవుడు తన సృష్టిని ప్రారంభించినప్పుడు మొదట సనక, సనందన, సనత్సుజాత, సనత్కుమారులను సృష్టించాడు. వారిని తన సృష్టిని కొనసాగించమన్నాడు. కాని వారికి ఇష్టం లేక మేము బ్రహ్మజ్ఞానం పొందాలి, అందువలన మేము మీకు సాయపడలేము అని విరక్తులై బ్రహ్మజ్ఞానాన్ని పొందడానికి గురువును వెదుకుతూ బయలుదేరారు. ఇక బ్రహ్మగారు మరో ప్రత్యామ్నాయంతో తన సృష్టిని కొనసాగించాడు.
ఇక ఈ నలుగురూ గురువు కోసం వెదుకుతూ నారద మహర్షి సహాయంతో మొదట బ్రహ్మ గారినే అడుగుదామనుకొన్నారు. కాని ప్రక్కన సరస్వతీదేవిని చూసి " ఈయనే పెళ్ళి చేసుకొని సంసారంలో ఉన్నాడు. ఇక ఈయన మనకు ఏమని ఉపదేశిస్తాడు" అని అనుకొని బ్రహ్మను అడుగలేదు. అలాగే మహావిష్ణువునూ, పరమశివుడినీ కూడా అడుగుదామని వెళ్ళి వారి ప్రక్కన లక్ష్మీదేవినీ, పార్వతీదేవినీ చూసి వారిని కూడా అడుగలేదు.
పరమశివుడు ఈ నలుగురి అజ్ఞానాన్ని చూసి బాధపడి వారికి బ్రహ్మజ్ఞానాన్ని ఉపదేశించాలనుకొని అనుకొన్నాడు. వారు వెళ్ళే దారిలో ఒక మర్రిచెట్టు క్రింద దక్షిణామూర్తిగా కూర్చున్నాడు. వీరు నలుగురూ ఆ మూర్తిని చూసి, అతని తేజస్సుకు ఆకర్షితులై, ఆయన చుట్టూ కూర్చున్నారు. దక్షిణామూర్తి స్వామి వారు తమ మౌనంతోనే వారందరినీ బ్రహ్మజ్ఞానం పొందునట్లు చేసారు. అలా మౌనముగా ఎందుకు బోధించారంటే బ్రహ్మము లేక పరమాత్మ మాటలకు, మనసుకూ అందనివారు కాబట్టి అలా బోధించారు.
వర్గం:పురాణ పాత్రలు
స్పానిష్ మసీదు
స్పానిష్ మసీదు, తెలంగాణ రాష్ట్ర రాజధాని హైదరాబాదులోని బేగంపేట ప్రాంతంలో ఉన్న పైగా ప్యాలెస్‌లోని ఒక మసీదు. దీనిని మసీదు ఇక్బాల్ ఉద్ దౌలా లేదా జామ్ ఇ మసీద్ ఐవాన్-ఇ-బేగంపేట్ అని కూడా పిలుస్తారు.
1900లో ఐదవ పైగా అమీర్, హెచ్.ఈ. నవాబ్ మొహమ్మద్ ఫజలుద్దీన్ ఖాన్, ఇక్బాల్ ఉద్ దౌలా, సర్ వికార్-ఉల్-ఉమ్రా ఈ మసీదు నిర్మాణాన్ని ప్రారంభించారు. 1902లో అతని ఆకస్మిక మరణం తరువాత అతని వారసుడు, పెద్ద కుమారుడు హెచ్.ఈ. నవాబ్ చేత మసీదు పూర్తి చేయబడింది. స్పానిష్ మసీదు వెలుపలి, లోపలి భాగం స్పెయిన్‌ లోని కార్డోబా కేథడ్రల్ మసీదు, కర్ణాటక రాష్ట్రం గుల్బర్గా లోని జామా మసీదులను పోలి ఉంటాయి. ఇది అత్యాధునిక ఇంటీరియర్స్, ఆర్కిటెక్చర్‌ను కలిగివుంది. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడం గా గుర్తించబడింది.
ప్రత్యేకమైన హిస్పానిక్ (మూరిష్) నిర్మాణ శైలి కారణంగా దీనిని మూర్స్ మసీదు అని కూడా పిలుస్తారు. ఇది దేశంలోనే విభిన్నమైన మసీదులలో ఒకటి. స్టాండ్-అవుట్ ఫీచర్ సాధారణ మినార్‌లు లేదా గోపురాలకు బదులుగా స్పియర్‌లు; వారు ఈ మసీదుకు చర్చి లాంటి రూపం ఉంటుంది. ఈ మసీదు పైగా అమీర్ సర్ వికార్-ఉల్-ఉమ్రా వారసులచే నిర్వహించబడుతుంది.
చరిత్ర
కుడి|thumb|200x200px| 1940ల ప్రారంభంలో స్పానిష్ మసీదు ఫోటో ఈ మసీదును స్థానిక ముస్లిం సంఘం వారు మసీదు ఇక్బాల్ ఉద్-దౌలా, మసీదు ఐవాన్-ఇ- బేగంపేట అని కూడా పిలుస్తారు. ఇక్కడ ఒకేసారి 3000 మంది ఆరాధకులు ఉండవచ్చు. సికింద్రాబాద్ ముస్లిం సమాజానికి ఒక మైలురాయి పరిగణించబడుతున్న ఈ మసీదు ధర్మకర్త, పైగా కుటుంబంలో అంతర్భాగమైన మిస్టర్ ఫైజ్ ఖాన్ నిర్వహిస్తుంటాడు.
పరిరక్షణ
ఏఎస్ఐచే ప్రకటించబడిన వారసత్వ ప్రదేశం, యునెస్కో ఆసియా పసిఫిక్ మెరిట్ పరిశీలన కోసం స్పానిష్ మసీదు పరిశీలనలో ఉంది.
బయటి లింకులు
వర్గం:హైదరాబాదు వారసత్వ నిర్మాణాలు వర్గం:Coordinates on Wikidata వర్గం:హైదరాబాదు పర్యాటక ప్రదేశాలు వర్గం:హైదరాబాదు మస్జిద్‌లు
టెక్నీషియం
టెక్నీషియమ్ (Technitium) ఒకరకమైన రేడియోధార్మిక మూలకము. దీని పరమాణు సంఖ్య 43, సంకేతము Tc. ఇది వెండిలాగా మెరిసే పరివర్తన మూలకము. దీని రేడియోధార్మిక ఐసోటోపు (టెక్నీషియమ్-99m) న్యూక్లియర్ వైద్యంలో వివిధ రకాల పరీక్షలు నిర్వహించడంలో చాలా ఉపయోగపడుతుంది.
మూలాలు
వర్గం:మూలకాలు వర్గం:రసాయన శాస్త్రము
కల్పనా అయ్యర్
కల్పనా అయ్యర్ (జననం 26 జూలై 1956) భారతదేశానికి చెందిన సినిమా నటి, మోడల్, గాయని. ఆమె 1981లో సినీరంగంలోకి అడుగుపెట్టి దాదాపు 100 పైగా సినిమాల్లో సహాయక నటిగా, అతిథి పాత్రల్లో నటించింది.
మోడలింగ్
కల్పనా అయ్యర్ 1978లో మిస్ ఇండియా పోటీల్లో మొదటి రన్నరప్‌గా, 1978లో మిస్ వరల్డ్ 1978 అందాల పోటీలోభారతదేశం తరపున ప్రాతినిధ్యం వహించి, టాప్ 15 సెమీ-ఫైనలిస్ట్‌గా నిలిచింది.
బయటి లింకులు
వర్గం:జీవిస్తున్న ప్రజలు వర్గం:1956 జననాలు వర్గం:హిందీ సినిమా నటీమణులు వర్గం:భారతీయ సినిమా నటీమణులు వర్గం:మహారాష్ట్ర వ్యక్తులు
పునుగు
పునుగు లేదా జవాది (Civet) ఒక విధమైన సుగంధద్రవ్యము. దీనిని పునుగు పిల్లి పునుగు పిల్లి అని పిలువ బడే ఈ చిన్న జంతువును ఆంగ్లం లో ( టోడీ కాట్ ) శరీరంలోని గ్రంథుల నుండి తీస్తారు ఆ పిల్లి మర్మాంగాల ద్వారా వెలువడే స్రవమే పునుగు. తిరుమల కొండల మీద పునుగు పిల్లుల సంరక్షణ కేంద్రంలో వీటిని సాకి స్వామి వారి కోసం పునుగు తైలం సేకరిస్తారు. సాధారణ ప్రకృతిలో వాటి మర్మాంగాలను ఆకుల మీద చెట్టు బెరడు ల మీద రాపిడితో వాటికవే రాసి స్రవింప జేస్తాయి. .అత్తరు పన్నీరు పునుగు జవాదీ తోడ ముడుపు తెస్తున్నారు మేలుకో అంటాడు అన్నమాచార్య.
విశేషాలు
వర్గం:సుగంధ ద్రవ్యాలు
స్పెయిన్‌లో హిందూమతం
thumb|280x280px| స్పెయిన్‌లోని మలాగా ప్రావిన్స్‌లోని బెనల్‌మదేనా లోని హిందూ దేవాలయం. దీన్ని 2001లో ప్రారంభించారు. స్పెయిన్‌లో హిందూ మతం మైనారిటీ మతం.
చరిత్ర
20వ శతాబ్దం ప్రారంభంలో, సింధీలు గొప్ప ఆర్థిక అవకాశాల కోసం బ్రిటిష్ కాలనీ అయిన జిబ్రాల్టర్‌కు వచ్చారు. అక్కడ నుండి వారు ఉత్తర ఆఫ్రికాలోని స్పానిష్ భూభాగాలైన సియుటా, మెలిల్లాకు వెళ్లారు. చివరికి ఇతర నగరాలు, ద్వీపాలకు విస్తరించారు. రెండవ ప్రపంచ యుద్ధం తర్వాత స్పెయిన్‌లో దిగుమతుల పైన, విదేశీ మారకం పైనా ఆంక్షలు విధించిన తరువాత, సింధీ వ్యాపారులు, దుకాణదారులు స్పానిష్ కానరీ దీవులు గ్రాన్ కానరియా లోని ఫ్రీపోర్ట్‌లలో అభివృద్ధి చెందారు. వారు లాస్ పాల్మాస్ నుండి ఉత్తర ఆఫ్రికా ఖండంతో చురుకైన వాణిజ్యాన్ని నిర్వహించారు. సియుటా, మెలిల్లా లను కూడా ఉచిత ఓడరేవులుగా ప్రకటించినప్పుడు, భారతీయ వ్యాపారవేత్తలు అక్కడ వర్తక గృహాలు, రిటైల్ దుకాణాలను స్థాపించారు.
హిందూ సమాజం
స్పెయిన్‌లో దాదాపు 40,000 -50,000 మంది హిందువులున్నారు. వీరిలో భారతదేశం నుండి దాదాపు 25,000 మంది, తూర్పు ఐరోపా, లాటిన్ అమెరికా నుండి 5,000 మంది, స్పానిష్‌లు 10,000 మందీ ఉన్నారు. నేపాల్ (సుమారు 200), బంగ్లాదేశ్ (సుమారు 500) నుండి వచ్చిన చిన్న హిందూ సంఘాలు కూడా ఉన్నాయి. భారతీయ సంఘంలో దాదాపు 30,000 మంది ఉంటారు. ఇది జనాభాలో 0.04%.
కానరీ ద్వీపాలు
స్పెయిన్‌కు చెందిన కానరీ దీవుల్లో హిందువులు 0.5% ఉన్నారు. స్పెయిన్‌ లోని దాదాపు సగం మంది హిందువులు కానరీ దీవుల్లోనే నివసిస్తున్నారు. గణేష్ చతుర్థిని సామూహికంగా జరుపుకునే యూరప్‌లోని కొన్ని ప్రదేశాలలో టెనెరిఫ్ ఒకటి.
మెలిల్లా
స్పెయిన్‌కు చెందిన మెలిల్లాలో కొద్దిమంది హిందూ మతాన్ని ఆచరిస్తున్నారు. 19వ శతాబ్దం చివరలో మెలిల్లా ఉచిత ఓడరేవుగా మారినప్పుడు, అనేక మంది భారతీయులు వాణిజ్యం కోసం ఈ నగరానికి వచ్చారు. కాల్ల్ కాస్టెలర్‌పై హిందూ ప్రసంగం అనేది ఈ సంఘపు మత, సాంస్కృతిక కేంద్ర బిందువు. అయితే, మంచి ఉద్యోగాల కోసం ప్రజలు వలస పోవడం కారణంగా, ఇక్కడి హిందూ సమాజంలో ఇప్పుడు 100 మంది సభ్యులు మాత్రమే మిగిలారు.
సియుటా
thumb| సియుటాలోని మొదటి, ఏకైక హిందూ దేవాలయం. దీన్ని 2007లో నిర్మించారు స్పెయిన్ భూభాగమైన సియుటాలో దాదాపు 500 మంది హిందువులు నివసిస్తున్నారు. హిందువులు 1893 నుండి సియుటాలో వ్యాపారులుగా, జిబ్రాల్టర్‌తో అనుసంధానించబడిన వ్యక్తులుగా నివసిస్తున్నారు. వారు బజార్ ఎల్ ఇండియోను స్థాపించారు. తరువాత కుటుంబ సమేతంగా సియుటాలో స్థిరపడ్డారు. 1947 లో మరింత మంది హిందువులు సియూటా వచ్చారు. 1948లో, హిందూ వర్తకుల సంఘాన్ని స్థాపించారు. ఇది స్పెయిన్‌లో మొదటి హిందూ సంఘం. 1997లో సంస్థ పేరును కమునిడాడ్ హిందూ డి సియుటాగా మార్చారు. సియూటాలో మొదటి హిందూ మతం ఆలయాన్ని 2007 లో నిర్మించారు జువాన్ కార్లోస్ రంచాందని కృషితో 2007 అక్టోబరు 22 న ఇది ప్రారంభమైంది. 2006 లో పూర్తయిన ఒక హిందూ శ్మశానం కూడా ఉంది. సియుటాలోని హిందువులందరూ సింధీ మూలానికి చెందినవారు.
స్పెయిన్‌లోని హిందూ దేవాలయాలు
స్పెయిన్‌లో దాదాపు 40 హిందూ దేవాలయాలు/ఆరాధన స్థలాలు ఉన్నాయి. సియుటా నగరంలో మొదటి హిందూ దేవాలయం 2007లో పూర్తయింది. బార్సిలోనాలోని కృష్ణ రెస్టారెంట్‌తో పాటు బార్సిలోనా, మాడ్రిడ్, మలాగా, టెనెరిఫ్, బృహూగాలో ఇస్కాన్ వారి కృష్ణ దేవాలయాలు ఉన్నాయి.
ఫెడరేషన్ హిందు డి ఎస్పానా (FHE)
FHE 2017లో ఏర్పడింది. హిందువులను ఏకం చేయడం, హిందూ మతాన్ని ప్రోత్సహించడం, రక్షించడం దీని లక్ష్యాలు. ఇది హిందూ మతం గురించి తప్పుగా చేసిన వ్యాఖ్యానాలను, ఉల్లేఖనలనూ సవాలు చేయడానికి, సరిదిద్దడానికీ కూడా ప్రయత్నిస్తుంది.
మూలాలు
వర్గం:దేశాల వారీగా హిందూమతం వర్గం:స్పెయిన్
హమీర్సర్ సరస్సు
హమీర్సర్ సరస్సు భారతదేశం లోని గుజరాత్ రాష్ట్రం లో గల కచ్ జిల్లా ప్రధాన కేంద్రమైన భుజ్ లో ఉన్న ఒక మానవ నిర్మిత సరస్సు.
చరిత్ర
హమీర్సర్ సరస్సు 450 సంవత్సరాల క్రితం నిర్మించిన అతి పురాతన సరస్సు. దీనిని భుజ్ వ్యవస్థాపకుడు నిర్మించాడు. కచ్‌లోని జడేజా రాజవంశం స్థాపకుడు రావు ఖెంగర్జీ (1548–1585) పాలనలో ఈ సరస్సు నిర్మించబడింది. దీనికి అతని తండ్రి రావు హమీర్ పేరు పెట్టారు. దీనిని 1549 లో అతని రాజ్యానికి రాజధానిగా ప్రకటించాడు.
ప్రకృతి వైపరిత్యాలు
కచ్‌ లో 2001 లో సంభవించిన భూకంపానికి ముందే, హమీర్‌సర్ సరస్సు, దాని పరీవాహక ప్రాంతాలు చాలావరకు నీట మునిగాయి.భూకంపం తరువాత, సాంప్రదాయ నీటి వ్యవస్థను పునరుద్ధరించడానికి, భుజ్ ప్రజల నీటి అవసరాలను తీర్చడానికి దాని పరీవాహక ప్రాంతాన్ని అభివృద్ధి చేయటానికి, అక్కడి మునిసిపాలిటీ చర్యలు చేపట్టింది. గత 50 సంవత్సరాల వ్యవధిలో అత్యధిక వర్షపాతం (22 అంగుళాలు) 2003 లో నమోదైంది. ఇది హమీర్సర్ సరస్సును పొంగి ప్రవహింపజేసింది.
భౌగోళికం
ఈ సరస్సు 28 ఎకరాల విస్తీర్ణంలో ఉంది. అహ్మదాబాద్ లోని కంకరియా సరస్సు వలె మధ్యలో అందమైన తోటను కలిగి ఉంది. ఈ తోటను మిడ్-లేక్ ఐలాండ్ అనీ, గ్రీన్ ఐలాండ్ అని పిలిచేవారు. కాని ఇప్పుడు దీనికి రాజేంద్ర పార్క్ అని పేరు పెట్టారు.
సందర్శనీయ స్థలాలు
ఈ సరస్సు అంచున ఉన్న మహల్, ప్రాగ్ మహల్, కచ్ మ్యూజియం, ఆల్ఫ్రెడ్ హై స్కూల్, తూర్పున ఉన్న అనేక దేవాలయాలు ఇక్కడి చూడదగ్గ ప్రదేశాలు.
మూలాలు
వర్గం:సరస్సులు వర్గం:గుజరాత్ వర్గం:గుజరాత్ నదులు వర్గం:గుజరాత్ చరిత్ర వర్గం:నీటి వనరులు
మ్యాక్స్ (వస్త్ర తయారీ సంస్థ)
యునైటెడ్ అరబ్ ఎమిరేట్స్ కి చెందిన ఒక రెడీమేడ్ వస్త్ర తయారీదారు. వస్త్రాల తో బాటు కూలింగ్ గ్లాసులు, పాదరక్షలు, ఆభరణాలు, గృహోపకరణాలను తయారు చేస్తుంది. ఇది ప్రఖ్యాత ల్యాండ్ మార్క్ గ్రూప్ కు చెందిన ఒక సంస్థ. యునైటెడ్ అరబ్ ఎమిరేట్స్ లో 2004 లో ప్రారంభించబడ్డ మ్యాక్స్ ఇప్పుడు సౌదీ అరేబియా, జోర్డాన్, కువైట్, బాహ్రెయిన్, కతార్, ఓమన్, టర్కీ, ఈజిప్టు, యెమెన్, భారతదేశం లాంటి 11 దేశాలలో 94 స్టోరులను కలిగియున్నది. మధ్యతరగతి కొనుగోలుదారునికి అందుబాటులో ఉంటూనే, ఫ్యాషన్ లో రాజీ పడకుండా దుస్తులు, పాదరక్షలు తయారు చేయటం మూలాన మ్యాక్స్ మధ్యప్రాచ్య దేశాలలో అతి పెద్ద ఫ్యాషన్ రీటైలర్ గా స్థానం దక్కించుకొన్నది. సౌదీలో దీని పేరు సిటీ మ్యాక్స్. దీని ఉప శీర్షిక "Look Good. Feel Good."
పరిశోధనల ద్వార మ్యాక్స్ మధ్యతరగతి కొనుగోలుదారులు తాహతు మేరకు తన 80% ఉత్పత్తులు రూ.199/- నుండి రూ.599/- లోపే నిర్దేశించినది. ఈ ధరలో ఇంత అత్యాధునిక వస్త్రాలను రూపొందించటం మ్యాక్స్ ప్రత్యేకత. ప్యాంటలూన్స్, వెస్ట్ సైడ్ లకి ఇది గట్టి పోటీదారు.
మ్యాక్స్ స్టోరులలో 20% సాంప్రదాయిక దుస్తులు, 20% పాశ్చాత్య దుస్తులు, 20% శాతం పిల్లల దుస్తులు, 25% పురుషుల దుస్తులు, 15% పాదరక్షలు ఉంటాయి.
ప్రపంచవ్యాప్తంగా మ్యాక్స్ టర్నోవర్ రూ. 2,000 కోట్లు కాగా ఇందులో 10 శాతం భారతదేశం నుండి చేరుతుంది.
భారతదేశంలో మ్యాక్స్ స్టోరులు
భారతదేశంలోని ఈ క్రింది పట్టణాల్లో మ్యాక్స్ స్టోరులు కలవు.
మూలాలు
1. https://web.archive.org/web/20100818072347/http://www.mydigitalfc.com/companies/max-retail-open-20-more-fashion-stores-099 2. http://www.thehindubusinessline.com/2010/04/22/stories/2010042251080500.htm
బాహ్య లంకెలు
వర్గం: వ్యాపార సంస్థలు
సుబ్బు ఆరుముగం
సుబ్బు ఆరుముగం (జననం 1928) ఒక భారతీయ సంగీతకారుడు, రచయిత, విల్లుపట్టు కళాకారుడు. 2021లో భారతప్రభుత్వం ఇతడికి నాలుగవ ఉన్నత పౌరపురస్కారం పద్మశ్రీ కళలు, సాహిత్యం విభాగంలో యిచ్చి సత్కరించింది. ఇతడు విల్లుపట్టు కళారూపానికి సంబంధించి 15 పుస్తకాలను ప్రచురించాడు. వీటిలో వీరపాండ్య కట్టబొమ్మన్, నూలగ విల్లిసై, రామాయణం, విల్లిసై మహాభారతం వంటి రచనలు ఉన్నాయి.
ఇతడు జానపద కళారూపమైన విల్లుపట్టుకు సంబంధించిన ఆడియో కేసెట్లు, వీడియోలు అనేకం రూపొందించాడు. ఎన్నో భక్తి గీతాలను రచించాడు. శంకర నేత్రాలయ చెన్నై తరఫున డయాబెటిక్ రెటీనోపతిపై కన్నిలె నల్ల గుణమ్ అనే వీడియోను రూపొంచాడు. అలాగే తమిళనాడు ప్రభుత్వానికి న్యాయ సంబంధమైన అంశాలతో సత్తం, సత్యం, సముద్యం అనే వీడియోను తయారు చేశాడు. ఇతడు పలు సినిమాలకు హాస్య సన్నివేశాలను, సంభాషణలను, పాటలను వ్రాశాడు.
ఇతడు తమిళనాడు రాష్ట్రం, తిరునల్వేలి జిల్లా చత్తిరం పుదుకులమ్‌ గ్రామంలో జన్మించాడు. ఇతడు ఎ.సుబ్బయ్య పిళ్ళై, ఎన్.కృష్ణ పిళ్ళై, ఎన్.ఎస్.కృష్ణన్‌ల శిష్యరికంలో విల్లుపట్టు కళను అభ్యసించాడు.
ఇతడు 1930వ దశకం నుండి 40 యేళ్లపాటు విల్లుపట్టు కళారూపాన్ని అనేక దేవాలయాలలో, బడులలో, కళాశాలలో, రేడియోలలో, కార్యాలయాలలో ప్రదర్శించాడు.
1974లో తమిళనాడు సాహిత్య సంగీత నాటక ఫోరమ్‌ కళా సాహిత్యరంగాలలో ఇతని కృషికి గుర్తింపుగా కళైమామణి పురస్కారాన్ని ప్రకటించింది. విల్లుపట్టు కళలో ఇతని కృషికి సంగీత నాటక అకాడమీ అవార్డ్ లభించింది.
మూలాలు
వర్గం:కళైమామణి పురస్కార గ్రహీతలు వర్గం:సంగీత నాటక అకాడమీ అవార్డు గ్రహీతలు
పోర్చుగల్‌లో హిందూమతం
thumb| లిస్బన్‌లో రథంపై దేవుని ఊరేగింపు పోర్చుగల్‌లో హిందూమతం అభ్యాసానికి చాలా తక్కువ చరిత్ర ఉంది. ప్రస్తుతం దాదాపు 9,000 మంది గల హిందూ సమాజం ఉంది. వీరిలో ఎక్కువ మంది పోర్చుగీస్ వలసలైన మొజాంబిక్, డయ్యూ, డామన్, గోవా మొదలైన చోట్ల నుండి వలస వచ్చిన వారే.
1990ల మధ్య నుండి పోర్చుగల్‌కు నేపాల్ మూలానికి చెందిన హిందువులు వలస వచ్చారు. అలాగే 1990ల నుండి లిస్బన్‌లో ఒక చిన్న హరే కృష్ణ కమ్యూనిటీ ఏర్పడింది. ఇందులో ప్రధానంగా పోర్చుగీస్ మూలానికి చెందిన కాకేసియన్‌లు ఉన్నారు. వాళ్ళే కాక, బ్రెజిల్ నుండి, ఇతర యూరోపియన్ దేశాల నుండీ వచ్చినవారు కూడా ఉన్నారు.
లిస్బన్ లోని భారతీయ ఎంబసీ ప్రకారం పోర్చుగల్ లోని హిందువులలో గుజరాతీయులు, పంజాబీలు, గోవన్లు ప్రముఖంగా ఉన్నారు. హిందువులలో ఎక్కువ మంది రాజధాని నగరం లిస్బన్‌లో నివసిస్తున్నారు. అయితే ఒపోర్టోలో కూడా కొన్ని హిందూ-గుజరాతీ కుటుంబాలు నివసిస్తున్నాయి.
పోర్చుగల్‌లోని హిందూ సమూహాలు
గుజరాతీలు వలస పాలనలో ఉన్న మొజాంబిక్‌కు తరలివెళ్లారు. 1974లో ఆ దేశానికి స్వాతంత్ర్యం వచ్చిన తర్వాత వారిలో కొందరు పోర్చుగల్‌కు (ముఖ్యంగా లిస్బన్‌కు) తరలివెళ్లారు. 1980ల నుండి, గుజరాతీలు గుజరాత్‌లోని వారి స్వస్థలం నుండి, డయ్యూ ద్వీపం నుండీ నేరుగా పోర్చుగల్‌కు వలస వచ్చారు.
భారత సాయుధ దళాల చర్యతో గోవా, డామాన్ & డయ్యూ విముక్తి పొందిన తరువాత గోవన్లు 1961లో పోర్చుగల్‌కు వలస వచ్చారు. వారు స్వాతంత్ర్యానికి ముందు మొజాంబిక్‌లో ఒక సంఘాన్ని కూడా నిర్మించారు. ఆపై పోర్చుగల్‌కు వెళ్లారు. గోవాలోని మాజీ పోర్చుగీస్ సబ్జెక్ట్‌ల కుటుంబాలకు ఇచ్చిన ఉదారవాద వలస విధానం, పౌరసత్వం పోర్చుగల్‌లో వారి సంఖ్య పెరగడానికి కారణమైంది.
డామన్, డయ్యూ, దాద్రా,నగర్ హవేలీ లకు చెందిన హిందువులు పోర్చుగల్‌లో 1954 1961లో ఆ భూభాగాలను భారత్‌లో విలీనం చేసుకునే కొంచెం ముందు నుండి పోర్చుగల్‌లో ఉన్నారు. పోర్చుగీస్ పాలనలో కాకుండా, బ్రిటిషు వలస పాలనలో ఉన్న పంజాబీలు ఇటీవల పోర్చుగల్‌కు వలసలు ప్రారంభించారు.
పోర్చుగల్‌లోని హిందూ సంస్థ
"హిందూ కమ్యూనిటీ ఆఫ్ పోర్చుగల్" అనే హిందూ సంస్థను 1982లో స్థాపించారు. . కమ్యూనిడేడ్ హిందూ డి పోర్చుగల్‌కు చెందిన టెంప్లో హిందూ కు చెందిన రాధా కృష్ణ దేవాలయం కూడా ఉంది. ఇది లిస్బన్‌లోని మహాత్మా గాంధీ అలమేడ వద్ద ఉంది. ఇతర సంస్థలు:
మూలాలు
వర్గం:దేశాల వారీగా హిందూమతం
గౌహతి- సికింద్రాబాద్ ఎక్స్‌ప్రెస్
గౌహతి- సికింద్రాబాద్ ఎక్స్‌ప్రెస్, భారతదేశంలోని గౌహతి, సికింద్రాబాద్ మధ్య నడిచే ఈశాన్య సరిహద్దు రైల్వే జోన్‌కు చెందిన సూపర్ ఫాస్ట్ ఎక్స్‌ప్రెస్ రైలు. ఈ రైలు ప్రస్తుతం 12513/12514 నంబర్లతో వారానికొకసారి నడుస్తోంది. thumb|(గౌహతి - సికింద్రాబాద్) ఎక్స్‌ప్రెస్ రూట్ మ్యాప్
అవలోకనం
ఇది వారానికొకసారి నడుస్తుంది.గౌహతి- సికింద్రాబాద్ ఎక్స్‌ప్రెస్ కామాఖ్య, న్యూ జల్పాయిగురి, మాల్డా టౌన్, హౌరా, ఖరగ్పూర్, కటక్, భువనేశ్వర్, బెర్హాంపూర్, విశాఖపట్నం, రాజమండ్రి,  విజయవాడ వంటి ముఖ్యమైన స్టేషన్లను కలుపుతూ ప్రయాణిస్తుంది.ఈ మార్గంలో ఫలక్‌నుమా ఎక్స్‌ప్రెస్ తర్వాత మరొక వేగవంతమైన రైళ్లులో ఇది ఒకటి.ఈ రైలు కోల్‌కతా / భువనేశ్వర్ నుండి సికింద్రాబాద్‌కు వెళ్లే ఇతర రైళ్ల కంటే తక్కువ హాల్ట్‌లను కలిగి ఉంది. ఎందుకంటే విశాఖపట్నం, సికింద్రాబాద్ మధ్య కేవలం రెండు హాల్ట్‌లు మాత్రమే ఉన్నాయి.ఇది సూపర్ ఫాస్ర్ రైలు అయినప్పటికీ, ఇతర రైళ్ళతో పోల్చితే ఇది తక్కువ శుభ్రంగా ఉంటుంది. కానీ రైలు బయలుదేరే సమయం,చేరే సమయం దాదాపుగా సరియైన సమయాలకు జరుగుతుంటాయి. 12514 / గౌహతి-సికింద్రాబాద్ ఎక్స్‌ప్రెస్ గంటకు సగటున 45 కి.మీ నుండి 55 కి.మీ. వేగంతో ప్రయాణిస్తుంది.
సమయం
ఈ రైలు ప్రతి గురువారాల్లో భారత ప్రామాణిక కాలమానం ప్రకారం గౌహుతి ప్లాట్‌ఫాం మీదకు 6:00 గంటలకు చేరుకుని గం.6-20 ని.లకు బయలుదేరి  ప్రతి శనివారం భారత ప్రామాణిక కాలమానం ప్రకారం గం. 4:00 కు సికింద్రాబాద్ జంక్షన్ ప్లాట్‌ఫాం 3  వద్దకు చేరుకుంటుంది. సికింద్రాబాద్ జంక్షన్ ప్లాట్‌ఫాం 6 నుండి ప్రతి ఆదివారం భారత కాలమానం ప్రకారం గం.7:30లకు బయలుదేరుతుంది. ప్రతి మంగళవారాలలో భారత కాలమానం ప్రకారం గం. 6:00లకు వద్ద గౌహుతి ప్లాట్‌ఫాం 5 మీదకు చేరుకుంటుంది.
తరగతులు
ఈ రైలు సాధారణంగా 24 ప్రామాణిక ఐసిఎఫ్ కోచ్‌ల భారీ భారాన్ని కలిగి ఉంటుంది:
భారతదేశంలోని చాలా ఇతర రైలు సర్వీసులతో పోలిస్తే, డిమాండ్‌ను బట్టి భారతీయ రైల్వే అభీష్టానుసారం కోచ్ కూర్పును సవరించవచ్చు
వెలుపలి లంకెలు
వర్గం:రైలు రవాణా వ్యవస్థ వర్గం:భారతీయ రైల్వేలు వర్గం:భారతీయ రైల్వేలు సూపర్‌ఫాస్ట్ ఎక్స్‌ప్రెస్ రైళ్ళు
రాగతి పండరి
రాగతి పండరి (జూలై 22, 1965 - 19 ఫిబ్రవరి, 2015) తెలుగు వ్యంగ్య చిత్రకారులు/కార్టూనిస్టులలో (వాగ్దేవి, కె.సి లలిత అడపాదడపా వ్యంగ్య చిత్రాలను ప్రచురించినప్పటికీ), రాశిలోనూ, వాసిలోనూ సమానమైన కీర్తి ప్రతిష్ఠలను ఆర్జించుకున్న ఏకైక మహిళా కార్టూనిస్టు. అదొక్కటే ప్రత్యేకత కాదు, అనతి కాలంలోనే తెలుగు వ్యంగ్య చిత్ర కళా రంగంలో చాలా మంచి పేరు తెచ్చుకుని, ఆ రంగంలో అగ్రగణ్యులైన బాపు, జయదేవ్, బాబు ల సరసన నిలబడగలిగిన స్థాయి చేరుకున్నది. ఈ మంచి పేరుకు వెనుక అకుంఠిత దీక్ష, వ్యంగ్య చిత్ర కళ మీద ఎనలేని ప్రేమ, నిరంతర పరిశ్రమ ఉన్నాయి. దురదృష్టవశాత్తూ, ఈమెకు చిన్నతంలో వచ్చిన పోలియో మూలంగా శారీరకంగా చలాకీగా తిరగలేక పోయినా, అంతకు మించిన మానసిక చలాకీతనంతో, చకచకా కార్టూన్లు గీసి అందరి మన్ననలు అందుకుంటున్నది. ఆమె మాటలలోనె చెప్పాలంటే, "జీవితంలో వేదనని కాసేపు పక్కకు నెట్టి, నిండుగా నవ్వగలిగే శక్తినిచ్చే కార్టూన్లు, మనిషికి గ్లూకోజు డోసులాంటివి". ఏవిధమైన తటపటాయింపు లేకుండా, తాను కార్టూన్లు గీయాలన్న కోరిక, స్ఫూర్తి, కార్టూనిస్ట్ జయదేవ్ కలగ చేశారని చెపుతుంది. అలాగే, జయదేవ్ కూడా రాగతి పండరి తన నిజమైన శిష్యురాలని చెప్పుకుంటాడు.
వ్యక్తిగతం
రాగతి పండరి 1965 సంవత్సరం జూలై 22 న విశాఖపట్టణంలో జన్మించింది. ఈమె తండ్రి రాగతి గోవిందరావు. తల్లి రాగతి శాంతకుమారి. ఈమె చదువు ఇంటివద్దనే కొనసాగింది. అతి చిన్నవయసులోనే పోలియో వల్ల వచ్చిన శారీరక లోపం ఉన్నా పట్టుదల, ధైర్యం కలిగి జీవితాన్ని ఆత్మ విశ్వాసంతో,కఠోర పరిశ్రమతో ఎదుర్కొని, కార్టూన్ రంగంలో అగ్రగణ్యుల సరసన చేరింది.
వ్యంగ్య చిత్ర ప్రస్థానం
right|150px|thumb|రాగతి పండరి తన 8వ ఏటన 1973వ సంవత్సరంలో ప్రచురించిన మొట్టమొదటి వ్యంగ్య చిత్రం తిరిగొచ్చే కార్టూన్లు ఈమెను నిరాశపరచలేదు, పట్టుదలను పెంపొందించి మరింత కృషి సలపటానికి ఆలవాలమయ్యాయి. ఈమె తన వ్యంగ్యచిత్ర ప్రస్థానాన్ని 1973లో తన 8వ ఏటనే మొదలు పెట్టింది. బాల్యం వీడని రోజులలలోనే ఈమె వ్యంగ్య చిత్రాలు ప్రచురణ ప్రారంభమయ్యింది. 1980-1990 దశకాలు ఈమెవే అని చెప్పవచ్చు. కొన్ని వేల వ్యంగ్య చిత్రాలను శరపరంపరగా చిత్రించి పాఠకుల మీదకు వదిలింది. అన్ని ప్రముఖ వార, మాస పత్రికలలో ఈమె కార్టూన్లు ప్రచురించబడ్డాయి, పండుగలు వచ్చాయంటే, పత్రికల సంపాదకులు ఈమె కార్టూన్ల కోసరం ఎంతగానో కోరుకుని, అడిగి మరీ తెప్పించుకుని తమతమ పత్రికలలో ప్రచురిస్తారు.
ప్రముఖుల అభిప్రాయాలు
- బాపు, కార్టూనిస్టు, చిత్రకారుడు, సినీదర్శకుడు. -జయదేవ్, కార్టూనిస్టు. -రామకృష్ణ, కార్టూనిస్టు -జయదేవ్, కార్టూనిస్టు.
మరణం
2015 ఫిబ్రవరి 19 న విశాఖపట్టణంలో ఊపిరితిత్తులకు సంబంధించిన వ్యాధితో కన్నుమూశారు. ఆమె కోరిక ప్రకారం కుటుంబసభ్యులు ఆమె అవయవాలను సావిత్రిబాయి పూలే మెమోరియల్ ట్రస్ట్ ద్వారా దానం చేశారు.
మూలాలు
వర్గం:1965 జననాలు వర్గం:తెలుగు వ్యంగ్య చిత్రకారులు/కార్టూనిస్ట్‌లు వర్గం:తెలుగు మహిళా చిత్రకారులు వర్గం:2015 మరణాలు వర్గం:వ్యంగ్య చిత్రకారులు వర్గం:విశాఖపట్నం జిల్లా రచయిత్రులు వర్గం:విశాఖపట్నం జిల్లా మహిళా కార్టూనిస్టులు వర్గం:ఆత్మకథ రాసుకున్న ఆంధ్రప్రదేశ్ మహిళలు వర్గం:ఈ వారం వ్యాసాలు
జనతాదళ్ (యునైటెడ్)
జనతా దళ్(యునైటెడ్) సంక్షిప్తంగా జెడి (యు) భారతదేశానికి చెందిన ఒక రాజకీయ పార్టీ. ఈ పార్టీ ముఖ్యంగా తూర్పు, ఈశాన్య భారతదేశంలో రాజకీయ ఉనికిని కలిగి ఉంది. జనతా దళ్(యునైటెడ్) పార్టీలో చీలిక కారణంగా రెండు వర్గాలుగా విడిపోయింది జార్జ్ ఫెర్నాండెజ్ నేతృత్వంలోని జెడి(ఎస్), జనతాదళ్ (యునైటెడ్)గా ఉన్నాయి. ఈ పార్టీ ప్రముఖ నాయకులలో ఒకరైన నితీష్ కుమార్ జనతా పార్టీ టికెట్ పై పోటీ చేసి భారతీయ జనతా పార్టీ కూటమి మద్దతుతో బీహార్ ముఖ్యమంత్రిగా ఉన్నాడు.
జెడి (యు) బీహార్, అరుణాచల్ ప్రదేశ్ రాష్ట్రాల్లో రాష్ట్ర స్థాయి పార్టీగా గుర్తించబడింది అలాగే బీహార్ రాష్ట్రంలో అధికార పార్టీగా ఉంది. అరుణాచల్ ప్రదేశ్‌ లో ప్రతిపక్ష పాటి హోదాలో ఉంది. 2019 భారత సార్వత్రిక ఎన్నిక ల్లో జెడి (యు) 16 సీట్లు గెలుచుకుని, లోక్సభలో ఏడవ అతిపెద్ద పార్టీగా నిలిచింది. పార్టీ సోషలిజం, లౌకికవాదం అలాగే సమగ్ర మానవతావాదం సిద్ధాంతాలపై పనిచేస్తుంది.
చిహ్నం
జనతా దళ్(యునైటెడ్) చిహ్నం ఆకుపచ్చ రంగుతో కూడిన  తెలుపు జెండాలో  బాణం గుర్తు. 2004 పార్లమెంటు ఎన్నికల్లో ఈ పార్టీ 9,924,209 ఓట్లు (2.6%, 8 సీట్లు) గెలుచుకుంది.
చరిత్ర
1999 సార్వత్రిక ఎన్నికలకు ముందు జనతాదళ్ (యునైటెడ్) ఏర్పాటుకు బీజాలు పడ్డాయి. అప్పటి కర్ణాటక ముఖ్యమంత్రి జెహెచ్ పటేల్ నేతృత్వంలోని ఒక వర్గం జాతీయ ప్రజాస్వామ్య కూటమికి మద్దతు ఇచ్చింది, ఇది జనతాదళ్లో చీలికలకు దారితీసింది, హెచ్డి దేవేగౌడ ఆధ్వర్యంలో జనతాదళ్ (సెక్యులర్) ఏర్పడింది. శరద్ యాదవ్ నేతృత్వంలోని జనతాదళ్ను జనతాదళ్ (యునైటెడ్) అని పిలుస్తారు.
మూలాలు
వర్గం:రాజకీయ పార్టీలు
తెలంగాణ రాష్ట్ర ఆవిర్భావ పురస్కారాలు - 2015
తెలంగాణ రాష్ట్ర అవతరణ సందర్భంగా తెలంగాణ ప్రభుత్వం ప్రతి సంవత్సరం జూన్ 2న తెలంగాణ అవతరణ దినోత్సవం నిర్వహిస్తుంది. అందులో భాగంగా తెలంగాణ రాష్ట్ర భాషా సాంస్కృతిక శాఖ ఆధ్వర్యంలో తెలంగాణ రాష్ట్రంలో మండల స్థాయినుంచి రాష్ట్రస్థాయి వరకు వివిధ రంగాల్లో కృషి చేసినవారికి తెలంగాణ రాష్ట్ర ఆవిర్భావ పురస్కారాలు పేరిట పురస్కారాలను అందించడం జరుగుతుంది.
2015లో రాష్ట్ర స్థాయిలో 32 విభాగాల్లో 52 మందికి ఆవార్డు కింద ఒక్కొక్కరికి లక్షా నూటా పదహారు రూపాయలతో మండల స్థాయినుంచి రాష్ట్ర స్థాయి వరకు 5,780 మందిని తెలంగాణ ప్రభుత్వం సత్కరించింది. ఈ పురస్కారాల కింద 7 కోట్ల 52 లక్షల 70 వేలు అందజేసింది.
రాష్ట్ర అవతరణ దినోత్సవం సందర్భంగా 2015, జూన్‌ 2న సికింద్రాబాద్‌ పరేడ్‌ గ్రౌండ్‌లో ముఖ్యమంత్రి కల్వకుంట్ల చంద్రశేఖరరావు చేతులమీదుగా జ్ఞాపిక, లక్షా 116 రూపాయల నగదు పురస్కార గ్రహీతలకు లక్షా 116 రూపాయల నగదుతో పాటు జ్ఞాపిక, ధ్రువీకరణ పత్ర ప్రదానం జరిగింది.
ఉత్తమ గ్రామ పంచాయతీగా కరీంనగర్‌ జిల్లా లోని చందుర్తి, ఉత్తమ మండలంగా మెదక్‌ జిల్లా లోని సిద్దిపేట, ఉత్తమ మున్సిపాలిటీగా ఆదిలాబాద్‌ జిల్లా లోని మంచిర్యాలను అవార్డుల కమిటీ ఎంపిక చేయడం జరిగింది.
మూలాలు
వర్గం:తెలంగాణ ప్రభుత్వం వర్గం:పురస్కారాలు వర్గం:తెలంగాణ భాషా సాంస్కృతిక శాఖ వర్గం:తెలంగాణ రాష్ట్ర పురస్కారాలు
గుండె క‌థ వింటారా
గుండె క‌థ వింటారా 2021లో తెలుగులో నిర్మిస్తున్న థ్రిల్లర్‌ సినిమా. ట్రినిటీ పిక్చర్స్ బ్యాన‌ర్‌పై క్రాంతి మంగ‌ళంప‌ల్లి, అభిషేక్ చిప్ప నిర్మించిన ఈ చిత్రానికి వంశీధ‌ర్ ద‌ర్శక‌త్వం వహించాడు. మధునందన్, స్వతిష్ఠ కృష్ణన్, శ్రేయ నవిలే హీరోయిన్లుగా నటించారు.
మూలాలు
వర్గం:విడుదల కానున్న సినిమాలు వర్గం:2021 తెలుగు సినిమాలు
దరువూరి వీరయ్య
దరువూరి వీరయ్య బహుముఖ ప్రజ్ఞాశాలి, గాంధేయవాది, స్వాతంత్ర్య సమర యోధుడు, రచయిత, సంపాదకుడు, కర్షకోద్యమ నిర్మాత. గుంటూరు జిల్లా, ముప్పాళ్ళ మండలం, ఇరుకుపాలెంలో 1917 జూలై 17న జన్మించాడు. ఆంధ్రప్రదేశ్ కాంగ్రెస్ తరఫున వెలువడిన కాంగ్రెస్ సేవాదళ్ అనే మాసపత్రికకు సంపాదకత్వం వహించాడు. అనేక సంవత్సరాలు గుంటూరు జిల్లా కాంగ్రెస్ ప్రచార, ప్రచురణల విభాగం కార్యదర్శిగా ఉన్నాడు. యువకర్షక ప్రచురణలు అనే సంస్థను ఏర్పరచి అనేక గ్రంథాలను ప్రచురించాడు.
మూలాలు
వర్గం:1917 జననాలు వర్గం:స్వాతంత్ర్య సమర యోధులు
కల్నల్ సాండర్స్
కల్నల్ హార్లాండ్ డేవిడ్ సాండర్స్ (1890 సెప్టెంబరు 9  –  1980 డిసెంబరు 16) అమెరికన్ వ్యాపారవేత్త, ఫాస్ట్ ఫుడ్ చికెన్ రెస్టారెంట్ల శ్రేణి కెంటుకీ ఫ్రైడ్ చికెన్ (దీనిని KFC అని కూడా పిలుస్తారు) ను స్థాపించాడు. తరువాత కంపెనీ వ్యాపార రాయబారిగా, చిహ్నంగా పనిచేశాడు. అతని పేరు, చిత్రం ఇప్పటికీ కె.ఎఫ్.సి సంస్థకు చిహ్నాలుగా ఉన్నాయి. "కల్నల్" అనే బిరుదు గౌరవప్రదమైనది - కెంటుకీ కల్నల్ - సైనిక హోదా కాదు.
సాండర్స్ తన ప్రారంభ జీవితంలో ఆవిరి యంత్రాలకు బొగ్గులు వేసే ఉద్యోగంలో, ఇన్సూరెన్స్ అమ్మకం దారుగా, ఇంధనాన్ని నింపే కేంద్రంలో పనివాడిగా అనేక ఉద్యోగాలను చేసాడు. అతను ఆర్థిక మాంద్యం సమయంలో కెంటుకీలోని నార్త్ కార్బిన్‌లోని రోడ్డు ప్రక్కన రెస్టారెంట్ ను నిర్వహిస్తూ వేయించిన కోడిమాంసం అమ్మడం ప్రారంభించాడు. ఆ సమయంలో సాండర్స్ తన రహస్య వంటకంను, ప్రెజర్ ఫ్రైయర్‌లో కోడిమాంసం వంటలకు పేటెంటు హక్కులు పొంది వాటిని అభివృద్ధి చేశాడు. సాండర్స్ ఫలహార శాల రంగంలో గొలుసుకట్టు దుకాణాలు(ఫ్రాంఛైజింగ్) భావన సామర్థ్యాన్ని గుర్తించాడు. మొదటి కెఎఫ్సి గొలుసుకట్టుదుకాణం 1952 లో ఉటా లోని సౌత్ సాల్ట్ లేక్‌లో ప్రారంభించబడింది. తన అసలు రెస్టారెంట్ మూసివేసిన తరువాత, తన వేయించిన చికెన్‌ను దేశవ్యాప్తంగాగొలుసుకట్టు దుకాణాలు అభివృద్ధి చేయడానికి పూర్తి సమయం కేటాయించాడు.
అమెరికా సంయుక్తరాష్ట్రాలలో, విదేశాలలో కంపెనీ వేగంగా విస్తరించడం సాండర్స్ కు మహర్దశ పట్టింది. 1964 లో తన 73 సంవత్సరాల వయస్సులో, అతను కంపెనీని ''జాన్ వై. బ్రౌన్ జూనియర్, జాక్ సి. మాస్సే'' నేతృత్వంలోని పెట్టుబడిదారుల బృందానికి $2 మిలియన్లకు (ఈ రోజు 16.5 మిలియన్లు) విక్రయించాడు. అయినప్పటికీ, అతను కెనడాలో కార్యకలాపాల నియంత్రణ అతను చేసేవాడు. అతను కెంటుకీ ఫ్రైడ్ చికెన్ కోసం జీతం పొందిన వ్యాపార రాయబారి అయ్యాడు. తన తరువాతి సంవత్సరాల్లో, అతను కెఎఫ్సి ఫలహారశాలలు అందించే ఆహారాన్ని తీవ్రంగా విమర్శించాడు. ఎందుకంటే అవి ఖర్చులు తగ్గించి, నాణ్యత క్షీణించటానికి కారణమయ్యాయని నమ్మాడు.
1890-1906: ప్రారంభ జీవితం
ఎడమ|thumb| 1897 లో 7 సంవత్సరాల వయస్సులో తన తల్లితో సాండర్స్ హర్లాండ్ డేవిడ్ సాండర్స్ 1890 సెప్టెంబరు 9 న ఇండియానాలో హెన్రీవిల్లెకు తూర్పున 5 కి.మీ దూరంలోని ప్రాంతంలో ఉన్న నాలుగు గదుల ఇంట్లో జన్మించాడు. అతను విల్బర్ డేవిడ్, మార్గరెట్ ఆన్ సాండర్స్ దంపతులకు జన్మించిన ముగ్గురు పిల్లలలో పెద్దవాడు. కుటుంబం అడ్వెంట్ క్రిస్టియన్ చర్చికి హాజరయ్యేవారు. అతని తండ్రి సౌమ్యమైన, ఆప్యాయతగల వ్యక్తిగా తన 80 ఎకరాల పొలంలో తాను క్రిందపడిపోయి కాలు విరిగిపోయేంతవరకు పనిచేశాడు. ఆ తర్వాత హెన్రీవిల్లేలో రెండేళ్లపాటు కసాయిగా పనిచేశాడు. సాండర్స్ తల్లి భక్తురాలైన క్రైస్తవ మతస్తురాలు. తల్లిదండ్రులు తమ పిల్లలకు క్రమశిక్షణ గల పౌరులుగా తీర్చిదిద్దడానికి కఠినంగా "మద్యం, పొగాకు, జూదం, ఆదివారం నాడు ఈలలు వేయటం" గురించి నిరంతరం హెచ్చరిస్తుండేవారు.
సాండర్స్ తండ్రి 1895 లో మరణించాడు. అతని తల్లికి టమోటా పరిశ్రమలో ఉద్యోగం వచ్చింది. యువ హార్లాండ్ తన తోబుట్టువులను చూసుకోవడం, వండిపెట్టడం చేసేవాడు. ఏడు సంవత్సరాల వయస్సులో అతను రొట్టె, కూరగాయలు వండే నైపుణ్యం పొందాడు. తరువాత మాంసంతో వంటకాలు చేయడం నేర్చుకున్నాడు. ఆమె తల్లి ఉద్యోగం కోసం కొన్ని రోజులు పిల్లలకు దూరంగా ఉన్నందున వారికి ఆహారం అందించడంలోసం ఇవన్నీ చేసేవాడు. అతను తన 10 సంవత్సరాల వయస్సులో పొలంకూలిగా పనిచేయడం ప్రారంభించాడు.
1902 లో సాండర్స్ తల్లి విలియం బ్రాడ్‌డస్‌తో తిరిగి వివాహం చేసుకుంది. వారి కుటుంబం ఇండియానాలోని గ్రీన్‌వుడ్‌కు వెళ్లింది. సవతి తండ్రికి ఈ పిల్లలు ఉండటం ఇష్టం ఉండేది కాదు. అందువలన తరచూ గొడవలు పడుతుండేవాడు. తన సవతి తండ్రితో సాండర్స్ కు మంచి సంబంధాలు ఉండేవి కాదు. 1903 లో అతను ఏడవ తరగతి పరీక్ష తప్పాడు. తరువాత సమీపంలోని పొలంలో నివసిస్తూ, అక్కడ పని చేయడానికి వెళ్ళాడు. 13 సంవత్సరాల వయస్సులో అతను ఇల్లు విడిచి బయటకు వెళ్లాడు. ఆ తరువాత ఇండియానా పోలిస్‌లో గుర్రపు బండ్లకు రంగులు వేసే ఉద్యోగంలో చేరాడు. అతను 14 సంవత్సరాల వయస్సులో, అతను పొలంకూలివానిగా పని చేయడానికి దక్షిణ ఇండియానాకు వెళ్లాడు.
1906-1930: వివిధ ఉద్యోగాలు
1906 లో సాండర్స్ తన తల్లి ఆమోదంతో తన మామతో కలిసి ఇండియానాలోని న్యూ అల్బానీలో నివసించడానికి వెళ్లాడు అతని మామ రోడ్డుపైనడిచే రైలు కంపెనీలో పనిచేసేవాడు. అతను సాండర్స్‌కు కండక్టర్‌గా ఉద్యోగం సంపాదించాడు.
1906 అక్టోబరులో యునైటెడ్ స్టేట్స్ ఆర్మీలో చేరాడు. క్యూబాలో సరకులబండి తోలే పనిచేసేవాడు. అతను 1907 ఫిబ్రవరిలో గౌరవప్రదంగా ఈ ఉద్యోగం మానివేసి, అతని మామ నివసించిన అలబామాలోని షెఫీల్డ్‌లి వెళ్ళాడు. అక్కడ అతను తన సోదరుడు క్లారెన్సును కలుసుకున్నాడు. తన సోదరుడు కూడా వారి సవతి తండ్రి నుండి తప్పించుకోవడానికి అక్కడకి చేరాడు. అతని మామ దక్షిణ రైల్వేలో పనిచేసేవాడు. అతను సాండర్స్‌కు వర్క్‌షాపులలో కమ్మరి సహాయకుడిగా ఒక ఉద్యోగం సంపాదించాడు. రెండు నెలల తరువాత, సాండర్స్ అలబామాలోని జాస్పర్‌కు వెళ్లి, అక్కడ ఉత్తర అలబామా రైల్‌రోడ్ (దక్షిణ రైల్వే లోని ఒక విభాగం) లో ప్రయాణం పూర్తయిన రైలు బండ్లలోని బూడిద పాత్రలను శుభ్రపరిచే ఉద్యోగంలో చేరాడు. తరువాత అతను తన 16 లేదా 17 యేడ్ల వయసులో ధూమయంత్రమునందు నిప్పును ఎగదోసే పని (ఫైర్‌మన్) గా చేరాడు.